Suur Vanker (ansambel)
Suur Vanker on eesti ansambel, mis loodi 2017. aasta sügisel Tallinnas. Ansambli eelkäijad olid lühikest aega tegutsenud kollektiivid Keravälk ja Dizzy Monday. Bändi esimene avalik esinemine oli 2018. aasta kevadel baaris Red Emperor ja debüütsingel "Sügise karje" ilmus 9. novembril 2018. 2019. aasta mais toimunud Ida-Virumaa noortebändide päeval valiti Suur Vanker esinema Kohtla-Nõmme muusikafestivalile Mägede Hääl 2019. Singel "Langevad seinad" ilmus 19. juunil 2019. 2021. aasta augustis esineti Tallinna vanalinna päevade raames toimunud Viktor Tsoi mälestuskontserdil Harjumäel. 1. septembril 2021 andis bänd välja debüütalbumi "Suur Vanker", mille peal on kümme lugu, nende hulgas "Faktieitaja", mis avaldati sama aasta juunis videosinglina. Album salvestati Kiviõlis Stone Oil Studios.